Եվգենի Բուդնիկ

Եվգենի Վիտալիևիչ Բուդնիկ (), ուկրաինացի ֆուտբոլիստ, «Կրասավա» ակումբի հարձակվող։

Կենսագրություն 
Խարկովի «Արսենալ» մարզադպրոցի սան է։ 2009 թվականից Խարկովի «Մետալիստ»-ի խաղացող է։ Ուկրաինայի երիտասարդական առաջնության 2010/11 լավագույն ռմբարկու՝ ունի 13 գոլ (2-ը՝ 11 մետրանոցից)։

2009/10 մրցաշրջանում նորամուտըն է նշել Ուկրաինայի Գավաթի խաղարկությունում։ Նա իր նորամուտն է նշել 2011 թվականի հոկտեմբերին Ուկրաինայի առաջնությունում Օդեսայի «Չեռնոմորեցի» հետ տնային խաղում՝ խփելով հանդիպման միակ գոլը  (1:0)։

2012 թվականի հունվարին փորձաշրջան է անցել Պոլտավայի «Վորսկլա» ակումբում, որի գլխավոր մարզիչն էր Նիկոլայ Պավլովը։ Արդյունքում նա վարձավճարով թիմ է տեղափոխվել մինչև 2011/12 մրցաշրջանի ավարտը։ 2012 թվականի հունիսին նա հինգ տարվա պայմանագիր է կնքել «Վորսկլա»-ի հետ։

2014 թվականի հունվարին վարձավճարով և գնման իրավունքով տեղափոխվել է Չեխիայի Լիբերեց քաղաքի «Սլովան» ակումբ․ ֆուտբոլային գործակալ Վյաչեսլավ Զախովայլոյի հաճախորդն է։ Նրանից բացի Սլովանում խաղում էր ևս մեկ ուկրաինացի՝ Սերգեյ Ռիբալկան։

2015 թվականի ամռանը Բուդնիկը տեղափոխվել է Դոնեցկի «Մետալուրգ», սակայն 2015 թվականի ամռանը «Մետալուրգ»-ը  իրեն սնանկ է ճանաչել և Ուկրաինայի Պրեմիեր լիգայում ազատ տեղը զբաղեցրել է Դնեպրոձերժինսկի «Ստալը»։ Եվգենի Բուդնիկը վարձավճարով տեղափոխվել է այդ թիմ՝ վերցնելով 11 համարի մարզաշապիկը։

Նոր թիմի կազմում նա իր նորամուտն է նշել 2015/16 թվականների Ուկրաինայի առաջնության առաջին մրցաշրջանի՝ Կիևի «Դինամո»-ի դեմ խաղում, Բուդնիկը դուրս է եկել 72-րդ րոպեին՝ փոխարինելով Վլադիմիր Գոմենյուկին։ «Մետալուրգ»-ը պարտվել է (1:2) հաշվով։ 2015/16 մրցաշրջանի վերջում վերադարձել է «Վորսկլա»։ 2016 թվականի հուլիսի 22-ին վարձավճարով տեղափոխվել է Մինսկի «Դինամո» (համաձայնագրի ժամկետը մինչ տարեվերջ էր)։ Մինսկի թիմի կազմում իր նորամուտը նշել է հուլիսի 28-ին՝ Եվրոպա լիգայի որակավորման 3-րդ փուլի «Վոյևոդինա»-ի դեմ խաղում։ Եվգենին խաղադաշտ է դուրս եկել 64 րոպեին, իսկ 83-ին հավասարեցրել է հաշիվը (1:1)՝ գնդակն ուղարկելով դարպասը։ Բելառուսի առաջնությունում անցկացրել է 11 հանդիպում և դարձել 3 գոլի հեղինակ։

2017 թվականի փետրվարի 11-ին պայմանագիր է կնքել Ավստրիայի երկրորդ դիվիզիոնի «Կապֆենբերգ» ակումբների հետ։ 2017 թվականի հուլիսին տեղափոխվել է Հունաստանի «Պլատանիաս»։

2018 թվականի հունվարին Պլատանյասից տեղափոխվել է Հունաստանի Սուպերլիգայի «ՊԱՍ Լամիա» ակումբ։

2019 թվականի հունվարին համալրել է Էստոնիայի «Լևադիա»-ի շարքերը։ Թիմը լքել է 2019 թվականի ամռանը։ Հետո խաղացել է Հայաստանում և Ինդոնեզիայում։

2021 թվականի փետրվարին վարձավճարով տեղափոխվել է «Ուրարտու»։

Նվաճումներ 
 Բելառուսի առաջնության արծաթե մեդալակիր՝ 2016
 Էստոնիայի Սուպերգավաթի եզրափակիչ՝ 2019

Ծանոթագրություններ

Արտաքին հղումններ 
 Եվգենի Բուդնիկի էջը «Սլովանի» կայքում

Դինամո Մինսկի ֆուտբոլիստներ
Սլովան Լիբերեցի ֆուտբոլիստներ
Մետալիստի ֆուտբոլիստներ
Վորսկլայի ֆուտբոլիստներ
Ուրարտուի ֆուտբոլիստներ